Brent neftining bir barreli 54 dollardan oshiq baholanmoqda

OPEKning unga a’zo bo‘lmagan davlatlar bilan neft qazib olish hajmini kamaytirish bo‘yicha muzokaralari arafasida neft kotirovkalari ko‘tarilib bormoqda. Bu haqda “Vedomosti” xabar bermoqda.

Londonning ICE Futures birjasida 9-dekabr, juma kuni Toshkent vaqti bilan 11:18 da fevralda yetkazib beriladigan Brent turidagi neftning bir barreli 54,07 dollar atrofida savdo qilindi. Shu paytning o‘zida Nyu-York tovar birjasida yanvarda yetkaziladigan WTI nefti bir barreli narxi 51,18 dollarni tashkil etdi.
Venada 10-dekabr, shanba kuni bo‘lib o‘tadigan muzokaralarga 14 mamlakat taklif etilgan. Avstriya poytaxtiga Rossiya, Ozarbayjon, Qozog‘iston, Meksika va Ummon vakillari kelishi aniq bo‘ldi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.